POSTUP  PRI  ZBERE  ÚDAJOV  O  PUBLIKAČNEJ  ČINNOSTI

I.  PREDMET   EVIDENCIE  PUBLIKAČNEJ  ČINNOSTI
Predmetom evidencie publikačnej činnosti je výstup publikačnej činnosti (verejne dostupná publikácia) a ohlas na ňu.
Publikačná činnosť sa eviduje a vykazuje zamestnancom FEI so 100% pracovným úväzkom a študentom tretieho stupňa vysokoškolského štúdia.
Publikácia sa môže vykazovať ako vedecká len v prípade, že má pridelené ISBN alebo ISSN a je recenzovaná.

II.	PODKLADY  O  PUBLIKAČNEJ  ČINNOSTI
Autori dodajú podklady o publikačnej činnosti (PČ) a vyplnený a podpísaný formulár  Záznam o publikácii pracovníka FEI STU (príloha č.1) do Knižnice FEI ihneď po vyjdení publikácie spravidla prostredníctvom povereného pracovníka Ústavu. Preferovaná je elektronická forma.

Ak ide o publikáciu ako celok (knižná publikácia, učebnica, skriptum), treba dodať:
•	vyplnený formulár Záznam o publikácii pracovníka FEI STU
•	kópiu titulnej strany, obsah, úvod/predslov, záver/doslov, tiráž 
•	kópie 2-3 prvých a posledných strán textu publikácie a zoznamu použitej literatúry
Pri vedeckých monografiách je potrebné, aby autor dodal Knižnici FEI celú publikáciu v elektronickej podobe. V prípade, že publikácia nespĺňa požadovaný rozsah (min. 60 strán) je potrebné dodať prepočet na autorské hárky (AH).

Ak sa jedná o publikáciu, ktorá je len časťou inej publikácie (článok v časopise, príspevok v zborníku) dodá autor:
•	vyplnený formulár Záznam o publikácii pracovníka FEI STU
•	celý článok z časopisu
•	celý príspevok zo zborníka + titulný list a stránky obsahujúce redakčno-vydavateľské údaje zborníka vrátane recenzentov (alebo informáciu o recenzovaní) a programového výboru a obsahu zborníka
•	ak ide o vyžiadanú (pozvanú) prednášku na konferencii, treba vyžiadanie dokladovať
•	neevidujú sa preprinty a publikácie, ktoré ešte neboli vydané (často označené vydavateľom ako first online, early access a pod.)
•	neevidujú sa PPT prezentácie a prednášky

Pri kapitolách z vedeckých monografií dodá autor::
•	vyplnený formulár Záznam o publikácii pracovníka FEI STU
•	plný text kapitoly vrátane použitej literatúry, kópiu titulného listu monografie, úvod/predslov a záver/doslov celej publikácie, obsah a stránky obsahujúce redakčno-vydavateľské údaje monografie, spolu v jednom PDF, alebo URL adresu plného textu trvalo a verejne dostupného

Ak ide o dokumenty zverejnené na internete dodá autor:
•	vyplnený formulár Záznam o publikácii pracovníka FEI STU
•	relevantné časti dokumentu z internetu alebo kópiu dokumentu v elektronickej forme a jeho URL adresu
Všetky podklady sa trvalo uchovávajú v Knižnici FEI. 

III.	FORMULÁR  O  PUBLIKÁCII
Do formulára vpisuje autor doplňujúce údaje potrebné k zaevidovaniu publikácie do databázy. V prípade kolektívneho diela uvedie prvý autor z FEI STU percentuálny podiel všetkých autorov. Podiel všetkých autorov na jednej publikácii tvorí spolu 100% bez ohľadu na to, či ide o domácich alebo zahraničných autorov. Percentuálny podiel osoby na publikácii vyjadruje reálny podiel osoby na publikácii v súlade s publikačnou/vedeckou etikou a akademickou integritou nezávisle od pracoviska či krajiny pôsobenia osoby.
V prípade spoluautorstva s inými univerzitami SR, je potrebné, aby sa autori navzájom dohodli tak na percentuálnom rozdelení, ako aj na kategórii publikácie, aby takúto prácu každá zo zúčastnených univerzít vykazovala rovnako. 
O zaradení publikácie do príslušnej kategórie rozhoduje autor publikácie. Správnosť zaradenia overí spracovateľ v Knižnici FEI. V sporných prípadoch rozhodne o zaradení publikácie poverený prodekan. 

IV.	SPRACOVANIE  ÚDAJOV
Po doručení podkladov a vyplneného formuláru do KFEI, zodpovedná pracovníčka prekontroluje zapísané údaje, overí správnosť zaradenia do kategórie PČ, doplní ďalšie potrebné údaje a zaeviduje záznam do databázy publikačnej činnosti STU (ARL) a  do celoštátnej databázy CREPČ. Zaevidovaná publikácia sa neskôr  dávkovo importuje do AISu.

V.	VYHĽADÁVANIE
Kontrolovať zaevidované záznamy, vyhľadávať a vytvárať výstupy publikačnej činnosti z databázy je možné na stránke https://kis.cvt.stuba.sk/i3/epcareports/epcarep.csp?ictx=stu&language=1

Príloha č.1  

ZÁZNAM  O  PUBLIKÁCII  PRACOVNÍKA  FEI  STU

I. AUTORI
Priezvisko, meno (všetkých autorov)	% podiel	Ústav FEI,  iná fakulta STU, iná slovenská VŠ	prac. zaradenie autora z FEI
(zam., dokt., štud.)	

				

				

				
				
Pozn.: % podiel všetkých autorov (nielen z FEI) musí byť 100 %. Pri spoluautorstve s inou fakultou STU alebo inou VŠ na Slovensku je potrebná jednoznačná dohoda autorov

II. FINANCUJÚCE PROJEKTY

III. PREKLAD NÁZVU PRÁCE (slovenského a inojazyčného) DO ANGLIČTINY

	
IV. KATEGÓRIA PUBLIKÁCIE (výber z kódovníka) :

V. OBLASŤ  VÝSKUMU (výber z kódovníka) :

VI. ŠTUDIJNÝ ODBOR :
	elektrotechnika		
informatika		
kybernetika		

PREDKLADANÁ PRÁCA JE :	ČASOPIS / ZBORNÍK JE :
recenzovaný		
nerecenzovaný		
vedecká		
odborná		
pedagogická		
iná		

INDEXOVANÉ V DATABÁZE :	ÚČASŤ NA KONFERENCII :
fyzická		
virtuálna		
CCC		
WOS		
SCOPUS		
Pozn.: správne zaradenie označiť krížikom

Upozornenie: Konferenčný príspevok,  ktorý autor označí ako vedecký a nepriloží programový výbor konferencie, recenzentov a ISBN, bude preradený do odborných prác

SPRACOVATEĽ ZÁZNAMU: 
Dátum a meno / podpis:

Príloha č. 2

PREHĽAD  KATEGÓRIÍ  PO  SKUPINÁCH

Pre uľahčenie zaradenia publikácie do správnej kategórie sme vytvorili 6 základných skupín kategórií PČ

1. Dokument  ako  celok
AAA	vedecké monografie vydané v zahraničných vydavateľstvách	
AAB	vedecké monografie vydané v domácich vydavateľstvách	
ABA	štúdie v časopisoch a zborníkoch charakteru ved. monografie vydané v zahraničí	
ABB	štúdie v časopisoch a zborníkoch charakteru vedeckej monografie vydané doma	
ACA	vysokoškolské učebnice vydané v zahraničných vydavateľstvách	
ACB	vysokoškolské učebnice vydané v domácich vydavateľstvách	
BAA	odborné knižné publikácie vydané v zahraničných vydavateľstvách	
BAB	odborné knižné publikácie vydané v domácich vydavateľstvách	
BCB	učebnice pre základné a stredné školy	
BCI	skriptá a učebné texty	
EAI	prehľadové práce knižné	

2. ČLÁNOK  V  ČASOPISE
ADC	vedecké práce v zahraničných karentovaných časopisoch	
ADD	vedecké práce v domácich karentovaných časopisoch	
ADE	vedecké práce v zahraničných nekarentovaných časopisoch	
ADF	vedecké práce v domácich nekarentovaných časopisoch	
ADM	vedecké práce v zahraničných časopisoch registrovaných v databázach Web of Science alebo SCOPUS	
ADN	vedecké práce v domácich časopisoch registrovaných v databázach Web of Science alebo SCOPUS	
AEG	abstrakty vedeckých prác v zahraničných karentovaných časopisoch	
AEH	abstrakty vedeckých prác v domácich karentovaných časopisoch	
AEM	abstrakty vedeckých prác v zahraničných časopisoch registrovaných v databázach Web of Science alebo SCOPUS	
AEN	abstrakty vedeckých prác v domácich časopisoch registrovaných v databázach Web of Science alebo SCOPUS	
BDC	odborné práce v zahraničných karentovaných časopisoch	
BDD	odborné práce v domácich karentovaných časopisoch	
BDE	odborné práce v zahraničných nekarentovaných časopisoch	
BDF	odborné práce v domácich nekarentovaných časopisoch	
BDM	odborné práce v zahraničných časopisoch registrovaných v databázach Web of Science alebo SCOPUS	
BDN	odborné práce v domácich časopisoch registrovaných v databázach Web of Science alebo SCOPUS	

3. PRÍSPEVOK  V  KONFERENČNOM ZBORNÍKU
AFA	publikované pozvané príspevky na zahraničných vedeckých konferenciách	
AFB	publikované pozvané príspevky na domácich vedeckých konferenciách	
AFC	publikované príspevky na zahraničných vedeckých konferenciách	
AFD	publikované príspevky na domácich vedeckých konferenciách	
BEE	odborné práce v zahraničných nerecenzovaných zborníkoch 
(konferenčných i nekonferenčných)	
BEF	odborné práce v domácich nerecenzovaných zborníkoch
(konferenčných i nekonferenčných)	

4. ABSTRAKTY  A  POSTERY
AFE	abstrakty pozvaných vedeckých príspevkov zo zahraničných konferencií	
AFF	abstrakty pozvaných vedeckých príspevkov z domácich konferencií	
AFG	abstrakty vedeckých príspevkov zo zahraničných konferencií	
AFH	abstrakty vedeckých príspevkov z domácich konferencií	
AFK	postery zo zahraničných konferencií	
AFL	postery z domácich konferencií	
BFA	abstrakty odborných prác zo zahraničných konferencií	
BFB	abstrakty odborných prác z domácich konferencií	

5. ČASŤ   DOKUMENTU
ABC	kapitoly vo vedeckých monografiách vydané v zahraničných vydavateľstvách	
ABD	kapitoly vo vedeckých monografiách vydané v domácich vydavateľstvách	
ACC	kapitoly vo vysokoškolských učebniciach vydané v zahraničí	
ACD	kapitoly vo vysokoškolských učebniciach vydané v domácich vydavateľstvách	
AEC	vedecké práce v zahraničných recenzovaných vedeckých zborníkoch (nekonferenčných) a monografiách	
AED	vedecké práce v domácich recenzovaných vedeckých zborníkoch (nekonferenčných) a monografiách	
BBA	kapitoly v odborných knihách vydané v zahraničných vydavateľstvách	
BBB	kapitoly v odborných knihách vydané v domácich vydavateľstvách	
BCK	kapitoly v skriptách a učebných textoch	
		
6. INÉ DOKUMENTY
AGJ	prihlášky patentov, úžitkových vzorov, ochranných známok, alebo udelené patenty, úžitkové vzory ... (musia byť zverejnené vo Vestníku ÚPV SR)	
FAI	zostavovateľské práce (zborníky, encyklopédie, slovníky ...)	
GII	rôzne publikácie, ktoré nemožno zaradiť do žiadnej z predchádzajúcich kategórií	
GHG	práce zverejnené spôsobom umožňujúcim hromadný prístup	

Vyhláška č. 397/2020 Z. z. MŠVVaŠ o centrálnom registri evidencie publikačnej činnosti a centrálnom registri evidencie umeleckej činnosti  ruší od 1.2.2022 tieto kategórie  a zaraďuje publikácie len do 5 kategórií: Vedecká, Odborná, Pedagogická, Duševné vlastníctvo, Iná.    
Keďže takéto hrubé kategorizovanie nevyhovuje zaužívaným hodnotiacim procesom, potrebným výstupom a štatistikám, bude knižnica FEI vo svojej  databáze PČ používať okrem novej naďalej aj pôvodnú kategorizáciu dokumentov PČ.

Príloha č.3

OBLASTI  VÝSKUMU

kód	oblasť výskumu	
010	Pedagogické vedy	
020	Humanitné vedy	
030	Historické vedy a etnológia	
040	Umenie	
050	Projektovanie, inžinierstvo, technológie a vodné hospodárstvo	
060	Spoločenské a behaviorálne vedy	
070	Právo a medzinárodné vzťahy	
080	Ekonómia a manažment	
091	Fyzika	
092	Vedy o Zemi a vesmíre	
100	Environmentalistika a ekológia	
110	Metalurgické a montánne vedy	
120	Chémia, chemická technológia a biotechnológie	
130	Vedy o živej prírode	
140	Strojárstvo	
150	Elektrotechnika a elektroenergetika	
160	Informatické vedy, automatizácia a telekomunikácie	
170	Inžinierstvo a technológie	
180	Lekárske, farmaceutické a nelekárske zdravotnícke vedy	
190	Poľnohospodárske a lesnícke vedy	
200	Veterinárske vedy	
210	Vedy o športe	
220	Dopravné služby	
230	Bezpečnostné služby	
240	Matematika a štatistika	

Príloha č.4

ZÁKLADNÉ  DEFINÍCIE

Verejne publikovaný dokument – dielo intelektuálneho, inštruktívneho, informatívneho alebo umeleckého charakteru, ktoré je dostupné vo verejnej distribučnej sieti, v knižnici alebo spôsobom umožňujúcim neobmedzený hromadný prístup, nezávisle na forme a nosiči, určené na predaj, vypožičiavanie alebo na bezplatnú distribúciu.

Autorský hárok (AH) – 36 000 znakov (20 normovaných strán), vrátane medzislovných medzier (tabuľky a vzorce sa započítavajú do textu). Zvlášť sa počítajú obrázky, schémy, grafy, fotografie a pod. Jeden AH tvorí vytlačená plocha obrázkov v rozsahu 2 300 cm2.

Vedecká monografia – vedecké dielo najviac troch autorov bez editora, ktoré podáva komplexný, ucelený a systematický rozbor jednej témy, vedeckého problému. Jednotlivé časti vedeckej monografie na seba navzájom nadväzujú. Integruje už známe poznatky a obohacuje ich o doposiaľ nepublikované informácie obsahujúce výsledky autorovej vedeckej práce a predkladá závery. Má vedecký štýl a obsahuje dôsledne spracovaný vedecký a bibliograficko-informačný aparát, ktorým autor dokumentuje svoju vedeckú činnosť. Pred publikovaním je posudzovaná (recenzovaná) najmenej dvomi odborníkmi, ktorých mená sú uvedené v publikácii. Má pridelené ISBN, minimálny rozsah 3 AH, náklad min. 100 exemplárov a musí byť dostupná v distribučnej sieti. 

Odborná knižná publikácia – odborné monotematické dielo zamerané na konkrétnu časť problematiky. Prináša známe informácie, opisuje, objasňuje, zovšeobecňuje, nemá objaviteľský charakter, nerieši problematiku komplexne. Jej spracovanie si vyžaduje mimoriadnu odbornú kvalifikáciu autora. Cieľovou skupinou je odborná verejnosť. Má rozsah min. 3 AH a pridelené ISBN.

Kapitola – samostatná typograficky oddelená časť knihy. Ide o rozsiahlejší samostatný celok diela, ktorý sa môže deliť najmä na podkapitoly, odseky a podobne. Kapitoly majú samostatný názov alebo sú označené číslicami a podľa typu výstupu publikačnej činnosti tematicky aj obsahovo na seba navzájom nadväzujú. Kapitola spravidla nie je recenzovaná samostatne. Jej rozsah je min. 1 AH.

Časopis – periodická publikácia, ktorá vychádza v pravidelných intervaloch, najmenej dvakrát ročne, alebo ak vychádza len elektronicky, má priebežnú aktualizáciu v rámci jedného roka, a má špecifické zameranie a redakčnú radu. Má pridelené medzinárodné štandardné číslo ISSN alebo identifikátor digitálneho objektu DOI. Periodická publikácia s prideleným číslom ISBN nie je časopisom.

Karentovaný časopis - vedecký časopis registrovaný a  vyhľadatelný v niektorej z  tematických sérií Current Contents Connect, ktoré sú dostupné v rámci portálu Web of  Science.

Zborník – publikácia, ktorá súhrnne pod spoločným názvom prináša súbor samostatných, vzájomne príbuzných textov rôzneho zamerania. Jednotlivé časti (príspevky, štúdie) na seba nenadväzujú. Je predmetom publikačného verejného distribučného procesu, má všetky náležitosti formálnej a vydavateľskej úpravy. Zborníky sú konferenčné, nekonferenčné, jednorazové a kontinuitné. Evidujú sa ako celok pre zostavovateľa, editora.

Abstrakt - samostatne publikovaná, krátka výstižná charakteristika výsledkov vedeckej  alebo odbornej činnosti v rozsahu najmenej 150 slov.

Poster z podujatia – výsledky práce zverejnené na stojanoch, tabuliach alebo elektronicky počas konferencií a následne publikované v zborníku alebo časopise.

Citácia - forma skráteného odkazu umiestnená v rámci textu, alebo pripojená k textu ako poznámka v dolnej časti strany, na konci kapitoly, príp. na samom konci textu. Prostredníctvom citácie sa identifikuje publikácia, z ktorej je prevzatá informácia alebo parafrázovaná informácia

Autocitácia - citácia vlastnej práce alebo práce, ktorej je citujúci autor spoluautorom.